Myra på cirka 500 mål er en typisk hvitmosemyr, opprinnelig 4,5 meter dyp, omdannet til sphagnum. Myra har god beliggenhet langs Solørbanen. Det ble anlagt et sidespor fram til fabrikkbygningen, som bestod av låve til torven, og magasin for torvballer. Maskineri var av beste type, og ble fra starten av drevet med damp. Bedriften beskjeftiget i sommertiden 20–30 arbeidere, og var en betydelig arbeidsplass i distriktet, spesielt under de harde 1930-årene.